
Príloha č. 2  Návrh opisu predmetu zákazky „Interiérové vybavenie študentských izieb“
Predmetom obstarávania bude dodávka interiérového vybavenia novým a nepoužívaným nábytkom do objektu ŠD Zobor, Bloky H, A a B vrátane balenia, dopravy, vyloženia, rozmiestnenia v miestnostiach,  odbornej montáže do užívateľskej úpravy, odvozu prebytočných ochranných obalov a likvidácie odpadu. Vnútorné vybavenie podľa podkladovej dokumentácie bude inštalované po ukončení stavebných prác rekonštrukcie. Realizácia dodávok bude riešená v dvoch etapách. Prvú etapu verejný obstarávateľ predpokladá v mesiacoch 07-08/2023 pre Blok A, druhú etapu predpokladá začatie od 03/2024 pre Blok H. 
ŠD Zobor Blok A:
    Prízemie:   16 izieb
1. poschodie: 16 izieb
2. poschodie: 16 izieb
3. poschodie: 28 izieb
4. poschodie: 28 izieb

ŠD Zobor Blok H:
1. NP: 31 izieb
2. NP: 31 izieb
3. NP: 31 izieb
4. NP: 31 izieb

Základné charakteristiky súvisiace s predmetom zákazky: 
1.1. Predmetom zákazky je dodávka interiérového vybavenia novým a nepoužívaným nábytkom pre Študentský domov Zobor Blok H a Blok A a B  UKF v Nitre. Verejný obstarávateľ predpokladá realizáciu dodávky a montáže pre Blok A v mesiaci 07-08/2023 a Blok H od 03/2024.
1.2. Podrobné vymedzenie predmetu zákazky vrátane vypracovaných technických špecifikácií je uvedené vo výkaze prvkov interiéru, ktoré tvoria prílohu PTK. 
1.3. Ponúkané druhy nábytku musia spĺňať technickú špecifikáciu uvedenú vo výkazoch prvkov.
1.4. Verejný obstarávateľ umožňuje v prípade ak v špecifikácii súhrn niektorých z uvedených parametrov alebo rozpätie parametrov identifikujú výrobok konkrétneho výrobcu, predložiť v ponuke ekvivalent pod podmienkou, že taký druh nábytku bude spĺňať požiadavky na úžitkové, prevádzkové a funkčné charakteristiky, ktoré sú nevyhnutné na zabezpečenie účelu, na ktoré sú dané druhy nábytku určené. Dôkazné bremeno identifikácie výrobku konkrétneho výrobcu a splnenie úžitkovej, prevádzkovej a funkčnej charakteristiky je na strane uchádzača. Pri navrhovaní ekvivalentných druhov nábytku musí uchádzač postupovať s odbornou starostlivosťou, pri ktorej musí zohľadniť pôvodný verejným obstarávateľom požadovaný účel a plnú funkčnosť. Predložený ekvivalent nesmie vyžadovať iné vedľajšie náklady, ktoré by musel zabezpečiť verejný obstarávateľ v rámci súčinnosti viažucej sa k plneniu predmetu rámcovej dohody, ktorá bude výsledkom verejného obstarávania a prijatím predloženého ekvivalentu nesmie dôjsť k zvýšeným priamym alebo nepriamym nákladom vyplývajúcim z užívania dodaného predmetu rámcovej dohody.

Verejný obstarávateľ bude požadovať: 

Verejný obstarávateľ bude od uchádzačov v rámci vyhlásenej verejnej súťaže požadovať  špecifikáciu ponúkaných tovarov v súlade s požadovanými technickými parametrami. Uchádzač predloží na každý výrobok špecifikáciu s opisom použitých materiálov, farebného prevedenia a s vyznačením rozmerov, z ktorých budú zrejmé rozmery ponúkaných druhov nábytku.
Cena predmetu zákazky musí zahŕňať všetky ekonomicky oprávnené náklady vynaložené v súvislosti s plnením predmetu zákazky. 

Predmet zákazky je v celom rozsahu opísaný tak, aby bol presne a zrozumiteľne špecifikovaný. Ak niektorý z použitých parametrov, alebo rozpätie parametrov identifikuje konkrétny typ výrobku/materiálu, alebo výrobok/materiál konkrétneho výrobcu, verejný obstarávateľ umožní, v súlade s § 42 zákona o verejnom obstarávaní, nahradiť takýto výrobok/materiál ekvivalentným výrobkom alebo ekvivalentom technického riešenia pod podmienkou, že ekvivalentný výrobok alebo ekvivalentné technické riešenie bude spĺňať úžitkové, prevádzkové, priestorové a funkčné charakteristiky, ktoré sú nevyhnutné na zabezpečenie účelu, na ktoré sú určené. Pri výrobkoch/materiáloch, príslušenstvách konkrétnej značky, uchádzač môže predložiť aj ekvivalenty inej značky v rovnakej alebo vyššej kvalite. V prípade predloženia ekvivalentného výrobku/materiálu, uchádzač na to v ponuke upozorní a uvedie technickú špecifikáciu výrobku/materiálu, ktorý je ekvivalentom výrobku/materiálu, požadovaného verejným obstarávateľom. 
Verejný obstarávateľ pripúšťa odchýlku v rozmeroch +/- 5 %, ale nepripúšťa odchýlku v celkových rozmeroch jednotlivých položiek požadovaného interiérového vybavenia. 

Splnenie predmetu zákazky:

Splnenie požiadaviek na predmet zákazky uchádzač v rámci vyhlásenej verejnej súťaže bude deklarovať predložením aktuálnych dokumentov uvedených následne v  súťažných podkladoch. 

Zmluva o dielo: 

Účelom zmluvy o dielo bude výroba, dodávka a montáž  nábytku podľa projektovej štúdie na interiérové vybavenie študentských izieb. Zmluva o dielo bude uzatvorená na  obdobie realizácie zákazky s určenou zárukou 24 mesiacov odo dňa dodania. 

